Salariilor demnitarilor vor fi „înghețate”, măsură care va fi luată ori prin modificări aduse la Legea bugetului de stat, ori prin ordonanță de urgență, a declarat duminică premierul Ludovic Orban, informează Mediafax.

Șeful Executivului a subliniat că, prin acest demers, indemnizațiie demnitarilor nu vor mai crește odată cu majorarea salariului minim.

„Veniturile, indemnizațiile celor care ocupă funcții de demnitate publică sunt trecute în raport cu salariul minim pe economie. Ce decizie am luat? Când se va majora salariul minim pe economie, să nu le crească indemnizațiile celor care dețin funcții de demnitate publică. Avem două variante, fie în curpinsul Legii bugetului de stat, ca să fie anumite reglementări specifice sau mai avem varianta unei OUG trenuleț, care cuprinde diferite măsuri”, a spus Orban, întrebat despre înghețarea indemnizațiilor aleșilor locali.

Editor web: M.L